Нана.

Сан хьоме нана, Сан ирсан серло.

Декъала хьо йойла кху хазчу денца

Ца хилча йиш йоцу, Дахаран седа

Яхалахь тхуна хьо, Малх санна къегаш А.А.С.

Тахана зударийн, Кху хазчу денца

Барх1олг1а март даздан, гулделла вай

Хелхарш а, эшарш а, кечдина оха

Шу ирсе гаре сатуьйсу оха А.А.С

Сан дика доттаг1ий, сан хьоме йижарий

Ас декъала до шу, кху хазчу денца

Ирсе шу дехийла, декъала хила

Зезагийн курс санна, шу хаза лаьттийлаА.А.С.

Сан хьоме нана, сан деган йовхо

Декъала йойла хьо, кху хазчу денца

Дуьненчохь мел еха хьо ирсе хуьлийла

Сан деган нур хилий яхалахь Нана А.А.С.

Дуьненан меха хьо хета сан Нана!

Доьзало дог хьостуш ехийла Нана!

Хьуна мел ца товш дерг дуьтур ду Нана!

Хьожур ву, ницкъ мел бу хьан сий деш, ваха А.А.С

Ненан сий ца дийриг Далла ца веза,

Ткъа муха лардийр дац шен ненан сий?

Ненан сий мел динарг хир ма ву декъал.

Сий делаш, накъостий, хьомсарчу Ненан!

Вайн вовшийн вуонашкахь цкъа а ма гойла!

Дуьненчохь мел еха хьо ирсе хуьлда !

Нагахь ас дог дохош дош аьллехь хьайга ,

Къинтера ялалахь, сан хьоме Нана!

Даггара баркалла со вина Нана

Яхалахь тхуна тхан дахар къагош

Дала, хьан дог хьостуш, ирсе хьо йойла,

Халадан Малика - сан хьоме Нана!

Г1айг1ане ма 1ехьа г1ийла,   
 1енадеш хьайн б1аьрхиш!  
 Ахь лайна баланаш хийла.  
 Йина хьо-м хийлаза тиш.  
  
 Схьалохьа хьайгара бала,   
 Базбелла хьуна и сов  
 Хьо ирсе яхийта сан йиша нана,   
 шу метта лийр яра со.  
  
Нагахь ас вас йинехь хьайна  
Ялалахь къинт1ера хьо.  
Хьох хаьдда ма гойла зама,   
Хьо йоцург ирс дайна го.  
  
Х1инццалца моьттура-  
Малхо латтайо лаьтта т1ехь йовхо,   
Дахаран бух хилла, дог1уш,   
Ненан дог хиллера догуш.!

Ненан мотт ма говза бека хьо

Ненан мотт ма аьхна бека хьо

Доггаха хьан марзо йоьвзича

Ма мерза кхача бу хьо

Шен ненан маттаца

Х1ара дуьне доьвзина

Цуьна оьзда бекарца

Цуьна марзо йоьвзина

Массо а хазалла,

Ю хьоьца ненан мотт

Дашца ахь мила а,

Дог хьостуш кхобу

Бахалахь бекалахь

Х1ара дуьне мел деха

Хьайн нохчийн къомана

Хьанал хьо бацалахь

Ма оьзда бека хьо

Сан хьоме нохчийн мотт

Хьо бека бисалахь

Эзара шерашкахь

Ас догах буьйцу хьо

Сан хьоме нохчийн мотт

Хьо болуш сай бийца,

Дозалла до аса

Сан хьоме нохчийн мотт

Сан деган йовхо

Вайн къоман сийлахьа

Хазна ю хьо

Оьзда а мерза а

Бека хьо нохчийн мотт

Хьо бийца хаарна

Со ирсе ю

Мазал а мерза бу чам хиъначунна ,

Дуьненан бахам бу хьайх кхиъначунна.

Нохчашна санна, хьо хьоме бу хьанна?

Бахалахь , нохчийн мотт, массо а ханна!

Нохчийн мотт -уггар а хазчех хьо хазна,

Хьо биеза, хьо бийца декхар ву х1ора.

Дахарехь сийлахьниг схьаэца, говза,

Ахь новкъадоху тхо, дег1е луш г1ора.

Ойланца якхвелча хьехаме х1орд бу,

Ткъа дагца макхвелча нурдашо малх бу,

Хазалла хьайх юста кхин йоцуш г1ирс бу,

Хьох ала йиш яц ткъа дуьненан «ирс» ду?!

Йист йоцу х1орд сана

Бу хьуна шорта

Ша хууш волчунна

Вай нохчийн мотт

Г1иллакхе, оьзда бу

Доттаг1че буьйцуш

Мостаг1че вист хуьлуш

Ду ира герз